Diamphidia

Diamphidia er en slekt av biller som tilhører familiegruppen bladbiller (Chrysomelidae).

Utseende 
Middelsstore (gjerne 10-12 millimeter), avlangt-ovale, blankt brunrøde jordlopper, gjerne med svarte flekker.

Levevis 
Både larvene og de voksne (imago) billene lever på planter i familien Burseraceae, særig Commiphora africana. Larvene eter på bladene av vertsplanten, delvis beskyttet av et lag med inntørkede ekskrementer. Når de er fullvoksne, graver de seg ned i jorda og kapsler seg inn i en kokong av jord.

Giftige 
Disse billene tar opp giftstoffer fra næringsplantene og er svært giftige. de har blitt brukt til pilegifter av san-folk i det sørlige Afrika.

Utbredelse 
Slekten er utbredt i Afrika fra Etiopia i nord til Sør-Afrika i sør, mest i den sørlige delen.

Systematisk inndeling  
Listen er ufullstendig.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien jordlopper, Alticinae Newman, 1834
 stammen Alticini
 Slekten Diamphidia Gerstäcker, 1855
 Diamphidia femoralis Gerstäcker, 1855
 Diamphidia nigroornata (Stål, 1858)
 Diamphidia simplex Péringuey, 1892 - ofte regnet som et synonym for D. nigroornata
 Diamphidia vittatipennis Balý, 1865

Eksterne lenker 
 Nettside om slekten
 Bilder av slekten
 

Bladbiller
Biller formelt beskrevet i 1855